అమల అక్కినేని
అమల అక్కినేని, తెలుగు సినిమా నటి మరియు జంతు సంక్షేమ కార్యకర్త. అమల తల్లి ఐర్లాండ్ దేశస్థురాలు. తండ్రి బెంగాళీ. ప్రముఖ నాట్యకారిణి రుక్మిణీ ఆరండేల్ వద్ద శాస్త్రీయ నృత్య శిక్షణ పొందుతున్న అమల తమిళ దర్శకుడు భారతీ రాజా దృష్టిలో పడి ఆయన దర్శకత్వం వహించిన వైశాలి తమిళ చిత్రం ద్వారా కథానాయికగా సినీరంగంలోనికి ప్రవేశించింది. తెలుగులో ఈమె మొదటి చిత్రం డి.రామానాయుడు నిర్మించిన చినబాబు. ఆ చిత్రంలో కథానాయకుడు నాగార్జున. నాగార్జునతో ఆ చిత్ర నిర్మాణ సమయంలో ఏర్పడిన పరిచయం ప్రేమగా మారి వారిరువురూ 1993లో వివాహబంధం ద్వారా ఒక్కటయ్యేలా చేసింది. వీరిరువురికీ 1994లో అఖిల్ అనే కుమారుడు కలిగాడు.
అనూ అగర్వాల్
అనూ అగర్వాల్ 11 జనవరి 1969న ఢిల్లీలో పుట్టింది. ఈమె చెన్నైలో పెరిగింది. ఢిల్లీ విశ్వవిద్యాలయం నుండి సోషాలజీలో గోల్డ్ మెడలిస్ట్. కొన్ని రోజులు మోడలింగ్ చేసాక, టీవీలో వ్యాఖ్యాతగా వచ్చింది. ఆపై నటిగా ఆషికీలో తొలిసారిగా నటించింది. ఆ చిత్రం వాణిజ్యపరంగా, సంగీతంలో పెద్ద హిట్ అయింది. 
1999లో జరిగిన ఒక రోడ్డు ప్రమాదంలో గాయపడి దాదాపు 29 రోజుల పాటూ కోమాలో ఉంది. 
ప్రస్తుతం ఆమె బిహార్ లో ఉంటుంది. ఆమె ఒంటరిగా యోగా, లలితకళలను అతుల్ దోడియాతో అభ్యసిస్తూ ఉంటుంది.